Textul pt link-ul de la Argument:

CONFERINȚA JUDEȚEANĂ

„NOI PERSPECTIVE ALE EDUCAȚIEI ÎN ERA DIGITALĂ”,

ediția a IV-a – 18 mai 2022

Argument

În contextul actual, strategiile didactice, bunele practici pentru dezvoltarea personală și profesională sunt centrate pe implementarea noilor tehnologii în educație și valorificarea mediilor digitale adecvate producerii celor mai bune rezultate în învățare, atât în sala de clasă, cât și în mediul online.

Dialogul și schimbul de bune practici dintre mediul universitar și mediul preuniversitar va oferi un context oportun îmbunățățirii strategiilor didactice și transferului de cunoștințe și competențe adecvate nevoilor de învățare ale elevilor, atât în cadrul orelor derulate în sălile de clasă, cât și cadrul orelor desfășurate online sau în sistem hibrid. În cadrul conferinței, va exista o comunicare între reprezentanți ai actorilor și decidenților din zona educației și a dezvoltării de competențe: comunitatea locală, mediul academic, firme IT, școli în vederea identificării celor mai eficiente soluții de învățare și dezvoltare pentru elevi. În cadrul conferinței se vor susține online comunicări cu caracter interdisciplinar și/sau transdiciplinar în care se vor valorifica metodele digitale, platformele educaționale utilizate în cadrul activității didactice, resursele-support realizate pentru scenarii online sau hibrid, exemple de bună practică, soft-urile educaționale.

Conferința este destinată profesorilor, specialiștilor din educație, decidenților și profesioniștilor IT din companiile de profil și are ca scop schimbul de metode și exemple de bună practică (secvențe de lecție, resurse suport, site-uri, soft-uri educaționale) utilizate la clasă sau în cadrul activităților extrașcolare (cluburi de inventică/robotică). Complementar se urmărește și transferul de strategii de învățare și dezvoltare de competențe de la firmele de profil către mediul școlar, în vederea pregătirii elevilor pentru o mai bună inserție pe piața muncii.

Articolele și referatele vor fi publicate în format digital într-un volum al simpozionului și vor fi puse la dispoziția participanților, dar și a profesorilor interesați în vederea utilizării materialelor și metodelor în cadrul orelor de specialitate